ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2022

# RAPORT DE SPECIALITATE

la proiectul de hotărâre privind atestarea apartenenței la domeniul privat

al Municipiului Câmpulung Moldovenesc a unor imobile

Cu privire la proiectul de hotărâre privind atestarea apartenenței la domeniul privat al Municipiului Câmpulung Moldovenesc a unor imobile, facem următoarele precizări:

Imobilul, situat la intersecția dintre strada Liceului și strada Ion Hălăuceanu, înscris în CF 30855 Câmpulung Moldovenesc are suprafața de 359 mp și este proprietatea municipiului Câmpulung Moldovenesc. În anul 2003 a fost înscris în cartea funciară dreptul de proprietate asupra imobilului în favoarea Primăriei municipiului Câmpulung Moldovenesc.

Conform reglementărilor actuale, proprietar este Municipiul Câmpulung Moldovenesc și este necesar a fi menționată apartenența la domeniul public sau privat.

Pentru acest imobil s-a avizat la Oficiul de Cadastru și Publicitate Imobiliară o documentație cu propunere de dezlipire în trei corpuri de proprietate pentru care au fost alocate numere cadastrale după cum urmează :

* 42036 pentru imobilul situat în strada Liceului, f.n aparținând domeniului privat al municipiului Câmpulung Moldovenesc având suprafața de 207 mp;
* 42037 pentru imobilul situat în strada Ion Hălăuceanu, f.n aparținând domeniului public al municipiului Câmpulung Moldovenesc – teren aferent străzilor și aleilor (conform HGR 1357/2001) având suprafața de 133 mp;
* 42038 pentru imobilul situat în strada Liceului, nr. 4, aparținând domeniului privat al municipiului Câmpulung Moldovenesc având suprafața de 19 mp.

Menționăm că imobilele propuse pentru atestarea apartenenței la domeniul privat al municipiului sunt corpurile cu numărul 42036 și numărul 42038.

Bunurile care fac obiectul prezentului proiect de hotărâre sunt situate în intravilanul municipiului, iar pentru imobilul în suprafață de 19 mp a fost încheiat contractul de concesiune numărul 21375/21.12.2011.

După adoptarea hotărârii se va putea face înregistrarea corectă în evidențele contabile și actualizarea și completarea inventarului domeniului privat al municipiului Câmpulung Moldovenesc precum și finalizarea dezmembrării.

**Notă:** Bunurile imobile nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu sunt grevate de sarcini și nu fac obiectul vreunui litigiu.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Direcția tehnică și urbanism****Director executiv adjunct,**Istrate Luminița | **Serviciu patrimoniu,****Șef serviciu,**Niță Marcela LuminițaHolderbaum Adriana |